Чије је цвеће, мори, најлепше
Чије је цвеће, мори, најлепше?
Ђурђево цвеће, мори, најлепше.
Долете пчела, мори, од мора
Донесе гласе, мори, од Бога:
Овога лета, мори, берићета,
Пшеница бела, мори, родиће,
Амбаре наше, мори, пуниће,
Лоза ће вино, мори, родити,
Бачве ће наше, мори, пунити,
Срца ће наша, мори, веселит.
Чије је цвеће, мори, најлепше?
Ђурђево цвеће, мори, најлепше.
Долете пчела, мори, од мора,
Донесе гласе, мори, од Бога.
— „А шта има, мори, у гласу?
Достало јагње, мори, без мајке,
Остани и ти девојко,
Ко што сам и ја, мори, остало.“
Чије је цвеће, мори, најлепше?
Ђурђево цвеће, мори, најлепше.
Брала га Ђурка, мори, девојка,
Ђурђу га на скут, мори, намеће,
Ђурађ га од скут", мори, одмеће,
„Ни моје цвеће, мори, Ђурђево,
Ни моја Ђурка, мори, девојка.“

Чије је цвеће најлепше?
Ђурђево цвеће најлепше.
Долете пчела од мора,
Донесе гласе од Бога,
Са чим је лето богато:
Са они млади јагањци,
С јагањци и млади телаци.
Са чим је лето богато?
Са здрављем лето богато.
Са чим је лето богато?
С телаци лето богато.
Са чим је лето богато?
С јагањци лето богато.
Са чим је лето богато?
С пчелама лето богато.
Са чим је лето богато?
С пшеницом лето богато.
итд.

Имена лица од којих су забележене песме 

Баба Цвета из села Рогњева.

Напомене

Извор  
Станковић, Ж. 1951. Народне песме у Крајини. Музиколошки институт САНУ: Београд., бр. 11, стр. 24-25.

Песме на ранилу‎
Народне песме у Крајини